ମୋବୋସର୍ଟିନିବ

ମୋବୋସର୍ଟିନିବ (ଇଂରାଜୀ ଭାଷାରେ Mobocertinib), Exkivity ଏହାର ବିକ୍ରୟ ନାମ, ହେଉଛି ଏକ ଔଷଧ ଯାହା ଅଣ-ଛୋଟ କୋଷ ଫୁସଫୁସ କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ନିର୍ଦ୍ଦିଷ୍ଟ ଭାବରେ ଏହା ଆଗେଇ ଯାଇଥିବା   ଏପିଡର୍ମାଲ୍ ଅଭିବୃଦ୍ଧି ଫ୍ୟାକ୍ଟର୍ ରିସେପ୍ଟର (EGFR) ଏକ୍ସନ୍ ୨୦ ଇନର୍ସନ ମ୍ୟୁଟେସନ୍ ସହିତ ଥିବା ମାମଲାଗୁଡ଼ିକ ପାଇଁ ବ୍ୟବହୃତ ହୁଏ । ଏହାକୁ ଦିନକୁ ଥରେ ପାଟିରେ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ରାସ, ଅଇ, ପାଟିର ପ୍ରଦାହ, ବାନ୍ତି, ଭୋକ କମିବା, ଆଙ୍ଗୁଠି ନଖ ସଂକ୍ରମଣ, ଥକ୍କାଣ, ଶୁଷ୍କ ଚର୍ମ ଏବଂ ମାଂସପେଶୀ-ଅସ୍ଥି ଯନ୍ତ୍ରଣା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ବୃକ୍‌କ ସମସ୍ୟା, କମ୍ ରକ୍ତ ପୋଟାସିୟମ୍, ଅଗ୍ନାଶୟ ପ୍ରଦାହ, ନିମୋନାଇଟିସ୍ ଏବଂ କ୍ୟୁଟିସି (QTc) ବିସ୍ତାର ପରି ହୃତପିଣ୍ଡ ସମସ୍ୟା ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ଟାଇରୋସିନ କାଇନେଜ ଇନହିବିଟର ଯାହା ଏକ୍ସନ୍ (exon) ୨୦ ଅଞ୍ଚଳରେ ମ୍ୟୁଟେସନ୍ ବହନ କରୁଥିବା ଏପିଡର୍ମାଲ୍ ଅଭିବୃଦ୍ଧି ଫ୍ୟାକ୍ଟର୍ ରିସେପ୍ଟରକୁ (EGFR) ବିଶେଷ ଭାବରେ ପ୍ରତିରୋଧ କରିଥାଏ ।

୨୦୨୧ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ମୋବୋକ୍ରେଟିନିବ ଅନୁମୋଦିତ ହୋଇଥିଲା । ଏହା ବ୍ରିଟେନରେ ଉପଲବ୍ଧ ଥିବାବେଳେ ଏହା ୟୁରୋପରେ ଅନୁମୋଦିତ ନୁହେଁ । ଯୁକ୍ତରାଜ୍ୟରେ ୨୦୨୨ ସୁଦ୍ଧା ଏକ ମାସର ଔଷଧ ଖର୍ଚ୍ଚ ପ୍ରାୟ ୭୮୦୦ ପାଉଣ୍ଡ ଅଟେ  ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ୨୪୬୦୦ ଡଲାର ଅଟେ ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ